Folketing
2006-11-29

Det, man må konstatere, også når man ser på redegørelsen fra Sundhedsstyrelsen, er jo, at der ikke til fulde er levet op til det ansvar. Det er derfor, der nu er nedsat en task force mellem Sundhedsstyrelsen og de implicerede sygehuse og sygehusejerne. Det er derfor, jeg har aftalt et møde med formanden for Danske Regioner i næste uge, og inden da vil jeg have gjort mine tanker klar. Vi skal have fundet en organisationsform på det her, der skaber fuld sikkerhed for, at ingen patienter falder ned mellem to stole på grund af et delt ansvar. Der er den idé om et call center, Kræftens Bekæmpelse er kommet med, én idé, og den vil jeg ikke stå her og afvise. Jeg bruger sådan set den tid, jeg har til rådighed, på at gøre mig nogle tanker om, hvordan vi får sat det her på skinner.